SET สัปดาห์หน้า Sideway Up รับแรงหนุนเม็ดเงิน LTF โค้งสุดท้าย-Window Dressing
โบรกฯคาดตลาดหุ้นไทยสัปดาห์สุดท้ายปี 2017 Sideway Up แม้สภาพคล่องลดลง แต่ยังมีแรงหนุนจากเม็ดเงิน LTF ช่วงโค้งสุดท้ายของปี
24 ธ.ค. 2560

Weekly outlook : Sideway Up แนวต้าน 1,751/1,758 จุด แนวรับ 1,734/1,729 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (28 – 29 ธ.ค.) เข้าสู่สัปดาห์สุดท้ายปี 2017 สภาพคล่องจะลดลง และคาดตลาด Sideway Up จากแรงหนุนเม็ดเงิน LTF ที่จะทยอยเข้ามาช่วงโค้งสุดท้ายของปี โดยล่าสุดพบว่า 9 เดือนที่ผ่านมา (มค.17 – ก.ย.17) มียอดซื้อสุทธิ LTF รวมทั้งสิน 1.57 หมื่นล้านบาท ต่ำกว่าค่าเฉลี่ย 9 เดือน ช่วง 3 ปีที่ผ่านมาที่ 1.82 หมื่นล้านบาท ขณะที่ค่าเฉลี่ยสุทธิทั้ง 3 ปี ล่าสุดอยู่ที่ 6 หมื่ล้านบาท ดังนั้นจากตัวเลข 9 เดือนที่ผ่านมาคิดเป็นเพียง 26% ของค่าเฉลี่ย 3 ปีย้อนหลัง บ่งชี้ว่าช่วงไตรมาส 4 เม็ดเงินจาก LTF มีโอกาสไหลเข้าพยุงตลาดหุ้นไทยอีกกว่า 4.7 หมื่นล้านบาท
นอกจากนี้ จับตาการทำ Window Dressing จากนักลงทุนสถาบันก่อนปิดงวด ซึ่งอาจจะเป็นส่วนช่วยหนุนตลาดเพิ่มเติมได้ ส่วนแนวโน้มในประเทศยังคงเป็นบวก นำโดยตัวเลขส่งออกเดือนพ.ย.ปรับตัวขึ้นกว่า 13.4% เป็นการขยายตัวอย่างต่อเนื่องและทั้งปี 2017  น่าจะสูงถึง 10% ผสานมาตรการภาครัฐฯที่ทยอยออกมากระตุ้นภาคการท่องเที่ยวและการบริโภค ส่งผลให้ล่าสุด กนง. ปรับเพิ่มคาดการณ์ GDP ไทยปี 2017 ขึ้นสู่ระดับ 3.9% จากเดิม 3.8% และจะเพิ่มขึ้นเป็น 3.9% ปี 2018 โดยเป็นการขยายตัวแบบกระจายตัวมากขึ้นทั้งภาคบริโภคและการลงทุนที่จะมีมากขึ้นถือเป็น Sentiment บวกต่อการลงทุนในสินทรัพย์เสี่ยงไทยมากขึ้นหนุนให้ SET ฟื้นตัวขึ้นอย่างมั่นคงสู่แนวต้าน 1,751/1,758 โดยมีแนวรับที่ 1,734/1,729 จุด
&lt;&lt;&lt;คลิกเพื่อดูรายละเอียด&gt;&gt;&gt;